CELEX ID: 32010D0375
Publication Date: 2010-06-18

Document:
KOMISIJOS SPRENDIMAS
2010 m. birželio 18 d.
dėl kontroliuojamų medžiagų, išskyrus hidrochlorfluorangliavandenilius, kurias pagal Europos Parlamento ir Tarybos reglamentą (EB) Nr. 1005/2009 dėl ozono sluoksnį ardančių medžiagų 2010 m. Sąjungoje leidžiama naudoti svarbiausioms arba būtiniausioms laboratorijų ir analizės reikmėms, kiekių paskirstymo
(pranešta dokumentu Nr. C(2010) 3850)
(Tekstas autentiškas tik anglų, estų, ispanų, italų, olandų, prancūzų ir vokiečių kalbomis)
(2010/375/ES)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2009 m. rugsėjo 16 d. Europos Parlamento ir Tarybos reglamentą (EB) Nr. 1005/2009 dėl ozono sluoksnį ardančių medžiagų (1), ypač į jo 10 straipsnio 2 dalį,
kadangi:
(1)
Sąjunga palaipsniui nutraukė chlorfluorangliavandenilių, kitų visiškai halogenintų chlorfluorangliavandenilių, halonų, tetrachlormetano, 1,1,1-trichloretano, hidrobromfluorangliavandenilių ir bromchlormetano gamybą ir naudojimą daugumai reikmių. Komisija turi nustatyti svarbiausias laboratorijų ir analizės reikmes, kurioms šias kontroliuojamas medžiagas leidžiama naudoti, leidžiamus naudoti jų kiekius ir bendroves, kurios gali jas naudoti.
(2)
Monrealio protokolo Šalių Sprendimu XIX/18 leidžiama gaminti ir naudoti Monrealio protokolo A, B ir C prieduose (II ir III grupės medžiagos) išvardytas kontroliuojamas medžiagas svarbiausioms laboratorijų ir analizės reikmėms, išvardytoms Šalių septintojo susitikimo ataskaitos IV priede, laikantis Šalių šeštojo susitikimo ataskaitos II priede ir Monrealio protokolo Šalių sprendimuose VI/9, VII/11, XI/15 XV/5, XVI/16 ir XXI/16 išdėstytų sąlygų.
(3)
Monrealio protokolo Šalių Sprendimu XVII/10 leidžiama gaminti ir naudoti Monrealio protokolo E priede nurodytą metilbromidą siekiant patenkinti būtiniausias laboratorijų ir analizės reikmes, susijusias su šios medžiagos naudojimu.
(4)
Pagal Monrealio protokolą visuotinė naudojimo laboratorijų ir analizės reikmėms išimtis yra periodiškai peržiūrima; Sprendimu XXI/6 jos taikymo trukmė pratęsta iki 2014 m. gruodžio 31 d.
(5)
Sprendime VI/25 nurodoma, kad reikmė laikytina svarbiausia tik tada, kai nėra techniniu ir ekonominiu požiūriu tinkamų alternatyvų ar pakaitalų, priimtinų aplinkos ir sveikatos atžvilgiu. Turėtų būti parengtas priedas, kuriame būtų išvardytos reikmės, kurioms, kaip mano Monrealio protokolo Šalys, alternatyvų yra. Šiame priede taip pat turėtų būti pateikiamas tikslus svarbiausių reikmių, kurioms leidžiama naudoti metilbromidą, sąrašas, kaip Šalių sutarta Sprendimu XVIII/15.
(6)
Komisija paskelbė pranešimą įmonėms, ketinančioms 2010 m. į Europos Sąjungą importuoti arba iš jos eksportuoti ozono sluoksnį ardančias kontroliuojamas medžiagas, ir įmonėms, ketinančioms prašyti tokių medžiagų, skirtų laboratorijų ir analizės reikmėms, 2010 m. kvotų (2), ir gavo pareiškimus dėl 2009 m. svarbiausių laboratorijų ir analizės reikmių, kurioms numatyta naudoti kontroliuojamas medžiagas.
(7)
Šiame sprendime numatytos priemonės atitinka Reglamento (EB) Nr. 1005/2009 25 straipsnio 1 dalimi įsteigto Vadybos komiteto nuomonę,
PRIĖMĖ ŠĮ SPRENDIMĄ:
1 straipsnis
Visoms I priede nurodytoms svarbiausioms laboratorijų ir analizės reikmėms skirtas kontroliuojamas medžiagas, išskyrus hidrochlorfluorangliavandenilius, gaminti ir importuoti gali būti leidžiama.
2 straipsnis
Svarbiausioms laboratorijų ir analizės reikmėms 2010 m. Sąjungoje gali būti pagaminta arba į ją importuota 63 843,371 OAP kilogramo kontroliuojamų medžiagų, išskyrus hidrochlorfluorangliavandenilius, kurioms taikomas Reglamentas (EB) Nr. 1005/2009.
3 straipsnis
2010 m. svarbiausioms laboratorijų ir analizės reikmėms skirtų kontroliuojamų medžiagų, išskyrus hidrochlorfluorangliavandenilius, kvotos skiriamos II priede nurodytoms įmonėms. Didžiausi šioms įmonėms nustatyti kiekiai, kurie 2010 m. gali būti pagaminti arba importuoti laboratorijų ir analizės reikmėms, nurodyti III priede.
4 straipsnis
Šis sprendimas taikomas nuo 2010 m. sausio 1 d. ir nustoja galioti 2010 m. gruodžio 31 d.
5 straipsnis
Šis sprendimas skirtas šioms įmonėms:
Acros Organics BVBA
Janssen Pharmaceuticalaan 3a
2440 Geel
BELGIJA
Estonian Environmental Research Centre
Marja 4D
10617 Tallinn
ESTIJA
Honeywell Specialty Chemicals GmbH
Wunstorfer Strasse 40
Postfach 100262
30918 Seelze
VOKIETIJA
LGC Standards GmbH
Mercatorstr. 51
46485 Wesel
VOKIETIJA
Ministry of Defence
Defence Fuel Lubricants and Chemicals
P.O. Box 10 000
1780 CA Den Helder
NYDERLANDAI
Sicor SPA
Via Terazzano 77
20017 Rho (MI)
ITALIJA
Sigma Aldrich Company Ltd
The Old Brickyard, New Road
Gillingham SP8 4XT
JUNGTINĖ KARALYSTĖ
Sigma Aldrich Logistik GmbH
Riedstrasse 2
89555 Steinheim
VOKIETIJA
VWR International S.A.S.
201 rue Carnot
94126 Fontenay-sous-Bois
PRANCŪZJA
Airbus S.A.S.
Route de Bayonne 316
31300 Toulouse
PRANCŪZIJA
Harp International Ltd
Gellihirion Industrial Estate, Rhondda, Cynon Taff,
Pontypridd CF37 5SX
JUNGTINĖ KARALYSTĖ
Ineos Fluor Ltd
PO Box 13, The Heath
Runcorn Cheshire WA7 4QF
JUNGTINĖ KARALYSTĖ
Merck KGaA
Frankfurter Strasse 250
64271 Darmstadt
VOKIETIJA
Panreac Quimica S.A.
Pol. Ind. Pla de la Bruguera, C/Garraf 2
08211 Castellar del Vallès-Barcelona
ISPANIJA
Sigma Aldrich Chimie SARL
80, rue de Luzais
L’Isle d’Abeau Chesnes
38297 St Quentin Fallavier
PRANCŪZIJA
Sigma Aldrich Laborchemikalien GmbH
Wunstorfer Strasse 40
Postfach 100262
30918 Seelze
VOKIETIJA
Tazzetti Fluids S.R.L.
Corso Europa n. 600/a
Volpiano (TO)
ITALIJA
Priimta Briuselyje 2010 m. birželio 18 d.

EuroVoc Classification:
Level 1: 100158
100160
100155
Level 2: 100269
100262
100242
100244
Level 3: 434743
2524
2470
1362
2090
2478
All Descriptors: 2540
2739
3660
4308
5650
5782
6400